*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**\_\_\_ \_\_\_\_\_\_\_\_\_\_\_\_\_ 2019 թվական N \_\_\_\_ -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ, ԱՌԱՆՑ ՄՐՑՈՒՅԹ ԴՐԱՄԱՇՆՈՐՀ ՏՐԱՄԱԴՐԵԼՈՒ ԵՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ**

Ղեկավարվելով «Հայաստանի Հանրապետության 2019 թվականի պետական բյուջեի մասին» ՀՀ օրենքի 7-րդ հոդվածի 17 կետով և «Հայաստանի Հանրապետության բյուջետային համակարգի մասին» ՀՀ օրենքի 23-րդ հոդվածի 3-րդ մասով` **Կառավարությունը** ***որոշում է.***

1. Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման մեջ կատարել փոփոխություններ համաձայն N 1, N2 և N3 հավելվածների:
2. Հայաստանի Հանրապետության 2019 թվականի պետական բյուջեով նախատեսված 1194 «Հայրենադարձության ծրագիր» ծրագրի «11002» «Ներուժ» սփյուռքահայ երիտասարդների սթարթափ ծրագիր» միջոցառման համար նախատեսված գումարից 80,000.9 հազար դրամը առանց մրցույթ որպես դրամաշնորհ տրամադրել «ԲԱՆԱ» ներդրողների աջակցության հասարակական կազմակերպությանը` «ՆԵՐՈՒԺ-2019» ծրագրի մրցույթային հանձնաժողովի որոշմամբ հաղթող ճանաչված սթարթափներին որպես դրամաշնորհ փոխանցելու նպատակով, բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» հոդվածով` համաձայն հավելված 1-ի:
3. «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N11 հավելվածի N 11.24 և 11.24.1 աղյուսակներում 1194 «Հայրենադարձության ծրագիր» ծրագրի «11002» «Ներուժ» սփյուռքահայ երիտասարդների սթարթափ ծրագիր» միջոցառման մասով «Գնումների մասին» ՀՀ օրենքի համաձայն ընտրված կազմակերպություն» բառերը փոխարինել «ԲԱՆԱ» ներդրողների աջակցության հասարակական կազմակերպություն» բառերով:

4. Սահմանել, որ

ա) սույն որոշման 2-րդ կետի վրա չի տարածվում Հայաստանի Հանրապետության կառավարության 2003 թվականի դեկտեմբերի 24-ի N 1937-Ն որոշման գործողությունը:

բ) հավելվածում 1-ում նշված ծառայությունների գնումներն իրա­կա­նացվում են «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ կետի հիման վրա՝ մեկ անձից գնումներ կատարելու ձևով, չկիրառելով Հայաստանի Հանրապետության կառավարության 2017 թվա­կանի մայիսի 4-ի N 526-Ն որոշման N 1 հավելվածի 21-րդ կետի 1-ին ենթակետի «դ» պար­բերության և 71-րդ կետի 1-ին ենթակետի, ինչպես նաև Հայաստանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները:

5. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին» որոշման ընդունման**

Որոշման նախագծի ընդունումը պայմանավորված է հետևյալ պատճառաբանությամբ.

ՀՀ կառավարության 2019 թվականի օգոստոսի 29-ի N 1137-Ն որոշմամբ, «Հայրենադարձության ծրագիր» ծրագրի «11002» «Ներուժ» սփյուռքահայ երիտասարդների սթարթափ ծրագիր» միջոցառուման մեջ կատարվել է բյուջետային գլխադաս և ստորադաս կարգադրիչի մասով փոփոխություն, համաձայն որի ծրագրի իրականացումը և դրա համար նախատեսված բյուջեն վերապահվել են ՀՀ բարձր տեխնոլոգիական արդյունաբերության նախարարությանը:

Ծրագրի նպատակն է նպաստել ՀՀ-ում տնտեսական զարգացմանը հայկական ծագումով տեխնոլոգիական տաղանդների ներուժի ներգրավման միջոցով, աջակցություն վերջիններին ՀՀ-ում իրենց տեխնոլոգիական սթարթափ գաղափարները գրանցելու և հայկական սթարթափ աջակցության էկոհամակարգի միջոցով նոր ներդրումների ներգրավում, ինչպես նաև ինտեգրում գլոբալ շուկաներին, գլոբալ տեխնոլոգիական հաբերի հետ կապերի հաստատման միջոցով և հայկական վիրտուալ կամուրջ ծրագրի միջոցով: Արտերկրում ապրող և/կամ արտերկրյա գործընկերների հետ համատեղ ձևավորված տեխնոլոգիական բիզնես գաղափաների, պրոտոտիպերի, և սթարթափ ընկերությունների ներգրավումը հայկական էկոհամակարգի մեջ այսպիսով կբերի հայաստանյան սթարթափ էկոհամակարգի համալրմանը նոր ստարթափներով և ներդրողների համար նոր հետաքրքիր փայփլայնի կառուցում, նոր լուծումների և նոր տեխնոլոգիաների, ինչպես նաև բիզնեսի կառավարման նոր մշակույթի ինտեգրում հայաստանյան միջավայրի հետ, Հայաստանում ապրող տեխնոլոգիական ոլորտի մասնագետների համար նոր աշխատատեղերի հնարավորություններ, հայաստանյան և սփյուռքահայ սթարթափների համադրման և սիներգիայի արդյունքում նոր տեխնոլոգիաների կամ նոր բիզնես գաղափարների ստեղծման հնարավորություն: Սույն ծրագրի իրականացումը նաև ունի դրական երկրորդային ազդեցություն Հայաստան հայրենադարձության վրա, քանի որ ծրագրի արդյունքում հաղթող սթարթափները պարտավոր են գրանցել իրենց սթարթափը Հայաստանում: Բիզնեսը այստեղ գրանցելու պարագայում սթարթափները կապվում են հայրենիքի հետ և արդյունքում կարող են նաև ընդունել որոշում` ամբողջովին Հայաստան տեղափոխվելու մասին, սակայն վերջինս ծրագրի պարտադիր պահանջ և պայման չէ:

Ծրագրի շրջանակներում նախատեսվում է 5 օրյա բութքեմփ սթարթափների համար, որի ընթացքում ընթացքում տեխնոլոգիաների ոլորտի բիզնես քուչերի և մենթորների և կողմից անցկացվելու են բազմաֆորմատ դասընթացներ, սեմինարներ, անհատական խորհրդատվություն և աջակցություն մրցութային հանձնաժողովի առջև իրենց սթարթափի ներկայացմանը նախապատրաստվելու համար: Բուն միջոցառման վերջին օրը սթարթափները կներկայացնեն իրենց գաղափարները, լուծումները և բիզնես ծրագիրը մրցութային հանձնաժողովին: Հաղթողների համար նախատեսված են մրցանակներ՝ դրամաշնորհի տեսքով։

Նկատի ունենալով, որ լավագույն բիզնես ծրագրերին տրամադրվելու են դրամաշնորհներ, հիշյալ որոշման նախագծով առաջարկվում է 80,000.9 մլն դրամի չափով կատարել միջծրագրային վերաբաշխում՝ <<ընդհանուր բնույթի այլ ծառայություններ>> հոդվածից ուղղելով <<այլ ընթացիկ դրամաշնորհներ>> հոդվածին: Շուրջ 24.0 մլն դրամն անհրաժեշտ է ուղղել սփյուռքից ժամանող մասնակիցների ավիատոմսերի ձեռքբերման կամ փոխհատուցման ծախսերն իրականացնելու համար: Առաջարկվում է դրամաշնորհը տրամադրել «ԲԱՆԱ» ներդրողների աջակցության հասարակական կազմակերպությանը հետևյալ հիմանվորմամբ.

«ԲԱՆԱ» -ն հանդիսանալով սթարթափ էկոհամակարգի ամենադինամիկ ու պրոֆեսիոնալ մասնագիտական թիմով համալրված կազմակերպություն, կարող է երաշխավորել սույն միջոցառման լավագույն որակով կազմակերպումը եղած կարճ ժամկետներում՝ հենվելով նմանատիպ միջոցառումների կազմակերպման գործում ունեցած փորձի հիման վրա: Վերջինը ունի լայն ցանց և կապեր հայաստանյան և արտերկրյա տեխնոլոգիական սթարթափ հաբերի հետ: Բացի այդ,  կազմակերպությունը հանդիսանում է տեխնոլոգիական բիզնես ներդրողների և հրեշտակների անդամության վրա հիմնված հասարակական կազմակերպություն և որպես այդպիսին, վերջինիս կողմից միջոցառման կազմակերպման աշխատանքները չեն ենթադրում օպերացիոն և անձնակազմին առնչվող ծախսեր միջոցառման բյուջեում, իսկ կազմակերպության անդամները երաշխիք են նաև, որ ծրագրին մասնակցող սթարթափները կդիտարկվեն նաև ՀԿ-ի անդամ հանդիսացող ներդրողների համար որպես ներդրման փայփլայն և դա հնարավորություն կտա ավելացնել մրցանակները մասնակցող սթարթափներին:

  Կազմակերպությունը նաև մրցույթից հետո իրականացնլու է պրոֆեսիոնալ ինկուբացիոն և աքսելերացիոն միջոցառումներ հաղթողների համար:

  Նկատի ունենալով, որ միջոցառումները տեղի են ունենալու 2019 թվականի դեկտեմբերի 16-20 և գնման այլ ընթացակարգ կազմակերպելը ժամկետի առումով անհնարին է (նաև էլեկտրոնային եղանակով հրատապ մեկ անձ), ուստի առաջարկվում է գնումների պլանում կատարել փոփոխություն և սահմանված ԷԱՃ գնման ձևը փոխարինել ՀՄԱ գնման ձևով՝ հիմք ընդունելով ՀՀ կառավարության 04.05.2017թ. թիվ 526-Ն որոշմամբ հաստատված <<Գնումների գործընթացի կազմակերպման>> կարգի 23-րդ կետի 5-րդ ենթակետի <<գ>> կետի պահանջները՝ համաձայն <<Գնումների մասին>> ՀՀ օրենքի 23-րդ հոդվածի 1-ին մասի 2-րդ կետի:

**ՏԵՂԵԿԱՆՔ**

**ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին»որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության կամ բացակայության մասին**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին»որոշման ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՏԵՂԵԿԱՆՔ**

**ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին» որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազման մասին**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին»որոշման ընդունման կապակցությամբ պետական բյուջեում լրացուցիչ ծախսերի անհրաժեշտություն չի առաջացնում:

**ՑԱՆԿ**

**ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին» որոշման նախագծի հեղինակների (մշակողների)**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին» որոշման նախագիծը մշակվել է Հայաստանի Հանրապետության բարձր տեխնոլոգիական արդյունաբերության նախարարության աշխատակազմի ֆինանսատնտեսագիտական վարչության կողմից:

**ՑԱՆԿ**

**Իրավական ակտերի, որոնց հիման վրա կամ որոնցից օգտվելով մշակվել է ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին» որոշման նախագիծը**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու, առանց մրցույթ դրամաշնորհ տրամադրելու եվ գնման գործընթաց կազմակերպելու մասին» որոշման նախագիծը մշակվել է «Նորմատիվ իրավական ակտերի մասին» և «Բյուջետային համակարգի մասին» ՀՀ օրենքների հիման վրա: